title: A Bizottság (EU) 2015/2105 végrehajtási rendelete (2015. november 20.) a flumetralin hatóanyagnak mint helyettesítésre jelölt anyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyásáról, továbbá az 540/2011/EU bizottsági végrehajtási rendelet mellékletének módosításáról (EGT-vonatkozású szöveg)

text:
               21.11.2015

               HU

               Az Európai Unió Hivatalos Lapja

               L 305/31

         A BIZOTTSÁG (EU) 2015/2105 VÉGREHAJTÁSI RENDELETE
   (2015. november 20.)
   a flumetralin hatóanyagnak mint helyettesítésre jelölt anyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyásáról, továbbá az 540/2011/EU bizottsági végrehajtási rendelet mellékletének módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 24. cikkére, összefüggésben 13. cikke (2) bekezdésével és 78. cikke (2) bekezdésével,
   mivel:

               (1)

               Az 1107/2009/EK rendelet 7. cikke (1) bekezdésének megfelelően Magyarországhoz 2012. április 3-án kérelem érkezett a Syngenta Crop Protection AG nevében az Exponent International Ltd.-től a flumetralin hatóanyag jóváhagyására vonatkozóan. Magyarország jelentéstevő tagállamként 2012. szeptember 28-án, a rendelet 9. cikke (3) bekezdésének megfelelően értesítette a Bizottságot a kérelem elfogadhatóságáról.

               (2)

               A jelentéstevő tagállam 2013. október 30-án benyújtotta a Bizottságnak – és másolatban az Európai Élelmiszerbiztonsági Hatósághoz (a továbbiakban: Hatóság) is eljuttatta – értékelőjelentés-tervezetét, amely azt vizsgálja, hogy a hatóanyag várhatóan megfelel-e az 1107/2009/EK rendelet 4. cikkében meghatározott jóváhagyási kritériumoknak.

               (3)

               A Hatóság eleget tett az 1107/2009/EK rendelet 12. cikkének (1) bekezdésében foglaltaknak. Az 1107/2009/EK rendelet 12. cikkének (3) bekezdése értelmében a Hatóság felkérte a kérelmezőt, hogy nyújtson be kiegészítő információkat a tagállamoknak, a Bizottságnak és a Hatóságnak. A jelentéstevő tagállam által a kiegészítő információkról készített értékelés 2014 szeptemberében aktualizált értékelőjelentés-tervezet formájában benyújtásra került a Hatósághoz.

               (4)

               2014. november 20-án a Hatóság közölte a kérelmezővel, a tagállamokkal és a Bizottsággal az arra vonatkozó következtetését, hogy a flumetralin hatóanyag várhatóan megfelel-e az 1107/2009/EK rendelet 4. cikkében meghatározott jóváhagyási kritériumoknak. (2) A Hatóság nyilvánosságra hozta következtetését.

               (5)

               A kérelmező lehetőséget kapott arra, hogy a felülvizsgálati jelentéssel kapcsolatban észrevételeket tegyen.

               (6)

               2015. május 29-én a Bizottság a Növények, Állatok, Élelmiszerek és Takarmányok Állandó Bizottsága elé terjesztette a flumetralinra vonatkozó felülvizsgálati jelentést, valamint a flumetralin jóváhagyásáról szóló rendelettervezetet.

               (7)

               Legalább egy, a hatóanyagot tartalmazó növényvédő szer egy vagy több reprezentatív használata és különösen azoknak a felhasználásoknak a tekintetében, amelyeket megvizsgáltak és a felülvizsgálati jelentésben részletesen ismertettek, megállapítást nyert, hogy az 1107/2009/EK rendelet 4. cikkében előírt jóváhagyási kritériumok teljesülnek. Ezért e jóváhagyási kritériumokat teljesítettnek kell tekinteni.

               (8)

               Ugyanakkor az 1107/2009/EK rendelet 13. cikke (2) bekezdésének a 6. cikkel összefüggésben értelmezett rendelkezései értelmében, valamint a jelenlegi tudományos és műszaki ismeretekre való figyelemmel elő kell írni bizonyos feltételeket és korlátozásokat. Különösen indokolt további megerősítő információkat kérni.

               (9)

               A Bizottság mindazonáltal úgy ítéli meg, hogy a flumetralin az 1107/2009/EK rendelet 24. cikke alapján helyettesítésre jelölt anyag. A flumetralin tartósan megmaradó és mérgező anyag az 1107/2009/EK rendelet II. melléklete 3.7.2.1. és 3.7.2.3. pontjának értelmében, mivel a felezési ideje édesvízben több mint 40 nap, és édesvízi élőlényekre a hosszú távon megfigyelhető hatást nem okozó koncentráció kisebb mint 0,01 mg/l. A flumetralin tehát teljesíti az 1107/2009/EK rendelet II. melléklete 4. pontja második francia bekezdésében foglalt feltételeket.

               (10)

               Ezért a flumetralin helyettesítésre jelölt anyagként való jóváhagyása indokolt.

               (11)

               Az 1107/2009/EK rendelet 24. cikke (2) bekezdésének megfelelően a helyettesítésre jelölt anyagokat az említett rendelet 13. cikkének (4) bekezdésében említett rendeletben külön kell felsorolni. Ezért az 540/2011/EU bizottsági végrehajtási rendelet (3) mellékletét ki kell egészíteni egy E. résszel. Az említett rendeletet ezért ennek megfelelően módosítani kell.

               (12)

               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

         ELFOGADTA EZT A RENDELETET:
   1. cikk
   A hatóanyag helyettesítésre jelölt anyagként való jóváhagyása
   A Bizottság a flumetralin hatóanyagot az I. mellékletben foglaltak szerint helyettesítésre jelölt anyagként jóváhagyja.
   2. cikk
   Az 540/2011/EU végrehajtási rendelet módosításai
   (1)   Az 540/2011/EU végrehajtási rendelet 1. cikke második bekezdésének helyébe a következő bekezdés lép:

      „Az 1107/2009/EK rendelet értelmében jóváhagyott hatóanyagok e rendelet mellékletének B. részében szerepelnek. Az 1107/2009/EK rendelet értelmében jóváhagyott egyszerű anyagok e rendelet mellékletének C. részében szerepelnek. Az 1107/2009/EK rendelet értelmében jóváhagyott kis kockázatú hatóanyagok e rendelet mellékletének D. részében szerepelnek. Az 1107/2009/EK rendelet értelmében jóváhagyott, helyettesítésre jelölt hatóanyagok e rendelet mellékletének E. részében szerepelnek.”

   (2)   Az 540/2011/EU végrehajtási rendelet melléklete e rendelet II. mellékletének megfelelően módosul.
   3. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. november 20-án.

            a Bizottság részéről

            az elnök

         Jean-Claude JUNCKER

      (1)  HL L 309., 2009.11.24., 1. o.

      (2)  EFSA Journal 2014; 12(10):3816. Online elérhető a következő címen: www.efsa.europa.eu

      (3)  A Bizottság 2011. május 25-i 540/2011/EU végrehajtási rendelete az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).

      I. MELLÉKLET

                  Közhasználatú név, azonosító szám

                  IUPAC-név

                  Tisztaság (1)

                  Jóváhagyás dátuma

                  Jóváhagyás lejárta

                  Egyedi rendelkezések

                  Flumetralin
                  CAS-szám: 62924-70-3
                  CIPAC-szám: 971

                     N-(2-klór-6-fluorbenzil)-N-etil-α,α,α-trifluor-2,6-dinitro-p-toluidin

                  980 g/kg
                  A (nitróz-dimetilaminban számolt) nitrózamin-szennyeződés koncentrációja nem lehet nagyobb a műszaki minőségű anyagban 0,001 g/kg-nál

                  2015. december 11.

                  2022. december 11.

                  Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni a flumetralinról szóló vizsgálati jelentésben és különösen annak I. és II. függelékében található megállapításokat.
                  Az átfogó értékelésben a tagállamoknak fokozott figyelmet kell fordítaniuk a következőkre:

                              a)

                              a szerrel foglalkozók és más dolgozók biztonságára, gondoskodva arról, hogy – amennyiben arra szükség van – a felhasználás feltételei között szerepeljen a megfelelő egyéni védőfelszerelés használata;

                              b)

                              a felszín alatti vizek védelmére, ha az anyagot érzékeny talajú és/vagy érzékeny éghajlati adottságú régiókban alkalmazzák;

                              c)

                              a növényevő emlősöket érintő kockázatokra;

                              d)

                              a vízi szervezetekre jelentett kockázatra.

                        A felhasználás feltételei között adott esetben kockázatcsökkentő intézkedéseknek is szerepelniük kell.
                  A kérelmező megerősítő információt nyújt be az alábbiakról:

                              1.

                              a gyárilag (kereskedelmi léptékű termelés alapján) előállított hatóanyag technikai specifikációja;

                              2.

                              a toxicitási vizsgálati tételeknek a megerősített technikai specifikációnak való megfelelése.

                        Az 1. és a 2. pont szerinti információkat a kérelmezőnek 2016. június 11-ig kell eljuttatnia a Bizottsághoz, a tagállamokhoz és a Hatósághoz.

         (1)  A hatóanyag pontos azonosítása és részletes specifikációja a vizsgálati jelentésben található.

      II. MELLÉKLET
      Az 540/2011/EU végrehajtási rendelet melléklete a következő E. résszel egészül ki:

         „E. RÉSZ

            Helyettesítésre jelölt anyagok

                     Közhasználatú név, azonosító szám

                     IUPAC-név

                     Tisztaság (1)

                     Jóváhagyás dátuma

                     Jóváhagyás lejárta

                     Egyedi rendelkezések

                     1

                     Flumetralin
                     CAS-szám: 62924-70-3
                     CIPAC-szám: 971

                        N-(2-klór-6-fluorbenzil)-N-etil-α,α,α-trifluor-2,6-dinitro-p-toluidin

                     980 g/kg
                     A (nitróz-dimetilaminban számolt) nitrózamin-szennyeződés koncentrációja nem lehet nagyobb a műszaki minőségű anyagban 0,001 g/kg-nál

                     2015. december 11.

                     2022. december 11.

                     Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni a flumetralinról szóló vizsgálati jelentésben és különösen annak I. és II. függelékében található megállapításokat.
                     Az átfogó értékelésben a tagállamoknak fokozott figyelmet kell fordítaniuk a következőkre:

                                 a)

                                 a szerrel foglalkozók és más dolgozók biztonságára, gondoskodva arról, hogy – amennyiben arra szükség van – a felhasználás feltételei között szerepeljen a megfelelő egyéni védőfelszerelés használata;

                                 b)

                                 a felszín alatti vizek védelmére, ha az anyagot érzékeny talajú és/vagy érzékeny éghajlati adottságú régiókban alkalmazzák;

                                 c)

                                 a növényevő emlősöket érintő kockázatokra;

                                 d)

                                 a vízi szervezetekre jelentett kockázatra.

                           A felhasználás feltételei között adott esetben kockázatcsökkentő intézkedéseknek is szerepelniük kell.
                     A kérelmező megerősítő információt nyújt be az alábbiakról:

                                 1.

                                 a gyárilag (kereskedelmi léptékű termelés alapján) előállított hatóanyag technikai specifikációja;

                                 2.

                                 a toxicitási vizsgálati tételeknek a megerősített technikai specifikációnak való megfelelése.

                           Az 1. és a 2. pont szerinti információkat a kérelmezőnek 2016. június 11-ig kell eljuttatnia a Bizottsághoz, a tagállamokhoz és a Hatósághoz.

         (1)  A hatóanyag pontos azonosítása és részletes specifikációja a vizsgálati jelentésben található.”


title: A Bizottság 1/2012/EU végrehajtási rendelete ( 2012. január 3. ) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               4.1.2012

               HU

               Az Európai Unió Hivatalos Lapja

               L 1/1

         A BIZOTTSÁG 1/2012/EU VÉGREHAJTÁSI RENDELETE
   (2012. január 3.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2), és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. január 3-án.

            a Bizottság részéről, az elnök nevében,
         José Manuel SILVA RODRÍGUEZ

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 157., 2011.6.15., 1. o.

      MELLÉKLET
      Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  MA

                  49,9

                  TR

                  97,9

                  ZZ

                  73,9

                  0707 00 05

                  TR

                  130,0

                  ZZ

                  130,0

                  0709 93 10

                  MA

                  36,2

                  TR

                  145,4

                  ZZ

                  90,8

                  0805 10 20

                  CL

                  33,0

                  MA

                  68,8

                  TR

                  68,9

                  ZZ

                  56,9

                  0805 20 10

                  MA

                  70,8

                  ZZ

                  70,8

                  0805 20 30, 0805 20 50, 0805 20 70, 0805 20 90

                  IL

                  74,8

                  TR

                  93,2

                  ZZ

                  84,0

                  0805 50 10

                  AR

                  53,1

                  TR

                  50,4

                  ZZ

                  51,8

                  0808 10 80

                  CA

                  122,1

                  US

                  120,9

                  ZA

                  128,3

                  ZZ

                  123,8

                  0808 30 90

                  CN

                  35,5

                  ZZ

                  35,5

         (1)  Az országoknak az 1833/2006/EK bizottsági rendeletben (HL L 354., 2006.12.14., 19. o.) meghatározott nómenklatúrája szerint. A „ZZ” jelentése „egyéb származás”.